<classify> Simba ilikata rufaa kutaka Kagera Sugar ipokwe pointi ikidai kumtumia mchezaji Mohamed Fakhi akiwa na kadi tatu za njano katika mechi iliyozikutanisha timu hiyo kwenye uwanja wa Kaitaba Bukoba wiki mbili zilizopita ambapo Kagera ilishinda mabao 2-1.Kwa mujibu wa taarifa ya TFF, Kamati hiyo ilikutana mwishoni mwa wiki iliyopita na kuna vielelezo inavifanyia kazi kabla ya kutoa uamuzi kesho.Hata hivyo, jana Yanga iliituhumu kamati hiyo ya saa 72 na kuitaka Takukuru iichunguze kwa madai inafanya mchezo mchezo ili kuipa Simba pointi tatu.Akizungumza na waandishi wa habari Dar es Salaam mapema, Mjumbe wa Kamati ya Utendaji Yanga Salum Mkemi alisema pia, amewasiliana na Mamlaka ya Mawasiliano Tanzania TCRA kufuatilia barua pepe zilizotumwa na mwamuzi aliyetakiwa kupeleka ushahidi wa kadi na siku zilizopokelewa bodi ya ligi.Tumewasiliana na Takukuru waichunguze Kamati ya saa 72, TCRA kuhusu mawasiliano ya barua pepe zilizotumwa na waamuzi na siku zilizopokelewa Bodi ya ligi lakini pia tumewasiliana na kitengo cha uhalifu wa mtandaoni waangalie ripoti iliyotumwa, tumeambiwa kuna watu wanataka kubadilisha data ndani ya bodi, alisema.Mkemi alisema anaona kuna dalili za kuionea Kagera hivyo kwa vile wao Yanga ni mabingwa watetezi wanalazimika kuitetea.Aidha kwa upande wa Simba, msemaji wake Haji Manara aliwata ka mahasimu wao hao kushughulikia mambo ya msingi na yanayowahusu badala ya kuhangaika na rufaa yao.Leo mchana huu jana kunatembea taarifa iliyotolewa na Yanga inaonesha kushinikiza bodi la ligi juu ya kutokutenda haki juu ya rufani yetu dhidi ya Kagera kwa kumchezesha mchezaji Mohamed Fakhi aliyekuwa na kadi tatu za njano ambalo ni kosa kisheria... Klabu ya Simba inawaambia viongozi wa Yanga wanayo mambo ya msingi kushughulikia ikiwemo kutafuta mishahara ya wachezaji wao iliyokwama kwa miezi kadhaa kama ilivyoripotiwa mitandaoni, pia waangalie namna bora ya kuurejeshea hadhi uwanja wake wa mazoezi wa Kaunda ili upate kuchezeka tena, alisema.Alisema wanaamini bodi haitafanya maamuzi kwa shinikizo la yoyote na hawatarajii porojo zozote zitapindisha ukweli.Simba na Yanga zimepishana pointi mbili, Simba ikiwa na pointi 58 na Yanga 56 lakini ikiwa na faida ya mechi moja kibindoni.Endapo Simba itapewa pointi hizo, itafikisha pointi 61 na kufanya mbio za kuwania taji la Ligi Kuu kuwa kali zaidi.  <topic>: michezo 